[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 24.11.2006

KOM(2006) 701 endelig

2004/0270B (COD)

MEDDELELSE FRA KOMMISSIONEN TIL EUROPA-PARLAMENTET i henhold til EF-traktatens artikel 251, stk. 2, andet afsnit vedrørende

Rådets fælles holdning med henblik på vedtagelse af Europa-Parlamentets og Rådets forordning om ændring af forordning (EF) nr. 999/2001 om fastsættelse af regler for forebyggelse af, kontrol med og udryddelse af visse transmissible spongiforme encephalopatier

2004/0270B (COD)

MEDDELELSE FRA KOMMISSIONEN TIL EUROPA-PARLAMENTET i henhold til EF-traktatens artikel 251, stk. 2, andet afsnit vedrørende

Rådets fælles holdning med henblik på vedtagelse af Europa-Parlamentets og Rådets forordning om ændring af forordning (EF) nr. 999/2001 om fastsættelse af regler for forebyggelse af, kontrol med og udryddelse af visse transmissible spongiforme encephalopatier

1. SAGSFORLØB

Forslag sendt til Europa-Parlamentet og Rådet (dok. KOM(2004) 775 endelig – 2004/0270/COD): | 6.12.2004 |

Udtalelse afgivet af Det Europæiske Økonomiske og Sociale Udvalg: | 9.3.2005 |

Udtalelse afgivet under Europa-Parlamentets førstebehandling: | 17.5.2006 |

Fælles holdning vedtaget: | 23.11.2006 |

2. FORMÅLET MED KOMMISSIONENS FORSLAG

Den 6. december 2004 foreslog Kommissionen Rådet og Europa-Parlamentet at forlænge perioden med TSE-overgangsforanstaltninger for at gøre det muligt at få en aftale på plads på internationalt plan om det forenklede klassificeringssystem. Samtidig blev der foretaget visse andre ændringer vedrørende blandt andet bestemmelser om fremstilling af animalske produkter, TSE-overvågning, kontrolbesøg i tredjelande og avlsprogrammer. Gyldigheden af TSE-forordningens overgangsforanstaltninger udløb den 30. juni 2005.

Forslaget var opdelt i to dele, idet første del vedrørte forlængelse af de nuværende overgangsforanstaltninger med to år, dvs. indtil den 1. juli 2007, mens anden del skulle gøres til genstand for yderligere drøftelser i Europa-Parlamentet og Rådet.

3. BEMÆRKNINGER TIL DEN FÆLLES HOLDNING

3.1. GENERELLE BEMÆRKNINGER

Den fælles holdning, som Rådet vedtog med kvalificeret flertal, er en afvejet udbygning af Kommissionens forslag, hvor flere af de bestemmelser, som Rådet anmodede om, er indarbejdet, og hvor der er taget højde for adskillige af Europa-Parlamentets ændringsforslag fra førstebehandlingen.

Efter vedtagelsen af Rådets afgørelse 2006/512/EF er det nødvendigt at indføre nye bestemmelser med henblik på vedtagelse af retsakter til gennemførelse af Rådets og Parlamentets lovgivning vedtaget efter den fælles beslutningsprocedure inden for rammerne af den såkaldte "forskriftsprocedure med kontrol", jf. den nye artikel 5a i Rådets afgørelse 1999/468/EF.

Rådet foretog i afventning af vedtagelsen af forslaget vedrørende TSE efter den fælles beslutningsprocedure de fornødne ændringer for at indføre forskriftsproceduren med kontrol, hvor det var relevant, i de artikler, der er nævnt i Kommissionens forslag. Der er tale om artikel 6, stk. 1, artikel 6, stk. 1b, artikel 7, stk. 3, artikel 7, stk. 4, artikel 7, stk. 4a, artikel 8, stk. 1, artikel 8, stk. 2, artikel 8, stk. 5, artikel 9, stk. 1, og artikel 15, stk. 3.

Kommissionen er enig med Rådet i, hvilke bestemmelser der skal være omfattet af forskriftsproceduren med kontrol, og bør derfor tilslutte sig den fælles holdning.

3.2. EUROPA-PARLAMENTETS ÆNDRINGSFORSLAG VED FØRSTEBEHANDLINGEN

Rådet har i den fælles holdning efter intensive drøftelser med sine medlovgivere indarbejdet flere tekniske ændringsforslag, som Europa-Parlamentet vedtog ved førstebehandlingen, og som Kommissionen også godkendte.

4. KONKLUSION

Kommissionen kan på grundlag af ovenstående gå ind for den fælles holdning, som Rådet har vedtaget.

5. KOMMISSIONENS OG RÅDETS ERKLÆRINGER

Kommissionen afgiver følgende erklæring:

Kommissionens erklæring om tilladelser som omhandlet i artikel 7.

Denne erklæring er vedlagt denne meddelelse.

BILAG

KOMMISSIONENS OG RÅDETS ERKLÆRINGER

Ad artikel 7: Erklæring fra Kommissionen

Kommissionen giver kun tilladelser som omhandlet i artikel 7 efter at have vurderet de relevante risici, idet den samtidig tager hensyn til, hvilke kontrolredskaber der er til rådighed til evaluering og korrekt gennemførelse af sådanne dispensationer. For så vidt angår brug af fiskemel som foder til unge drøvtyggere vil det kunne være relevant at fastsætte visse begrænsninger vedrørende produktionen eller arten af sådant foder. Ved dispensering for fiskemel baserer Kommissionen sig på ydeevnen for den mikroskoperingsmetode, der allerede bruges til at skelne fiskeprotein fra pattedyrprotein, samt på resultaterne af den præstationsprøvning, der vil blive gennemført af EF-referencelaboratoriet.